**PRORAČUNSKI KORISNIK: Ministarstvo kulture**

**RAZDJEL: 055**

**GLAVA: 05**

**RAZINA: 11**

**RKDP: 00756**

**MATIČNI BROJ: 00931608**

**OIB: 37836302645**

**ŠIFARSKA OZNAKA: 8411**

**BILJEŠKE UZ FINANCIJSKA IZVJEŠĆA ZA RAZDOBLJE OD**

1. **SIJEČNJA 2017. DO 31. PROSINCA 2017. GODINE**

Glava 05 Ministarstva kulture odnosi se na financiranje rashoda za zaposlene, materijalnih rashoda i kapitalnih rashoda za Ministarstvo kulture u čijem sastavu je i 19 Konzervatorskih odjela.

U proračunu za 2017. godinu u okviru glave 05 planirana su i sredstva za financiranje Programske djelatnosti kulture i to: Osnovna djelatnost udruga u kulturi, Nagrade za postignuća u kulturi, Zdravstveno i mirovinsko osiguranje umjetnika, Međunarodna kulturna suradnja, Članarina za UNESCO, EPK-Europska prijestolnica kulture 2020, Projekti za programe EU, Izgradnja, održavanje i opremanje ustanova kulture, Nacionalni program digitalizacije, Informatizacija ustanova kulture, Matica Hrvatska, inovativne umjetničke i kulturne prakse te Poduzetništvo u kulturi. U proračunu za 2017. godinu u okviru glave 05 financiraju se i programi Knjižnične djelatnosti, Programi audiovizualne djelatnosti medija, Zaštite kulturnih dobara, Kazališne i glazbeno scenske djelatnosti te Programi muzejsko galerijske djelatnosti.

**Bilješke uz obrazac PR-RAS**

1. **AOP 001 Prihodi poslovanja**: ostvareni su u većem iznosu u odnosu na prethodnu godinu, a prvenstveno zbog većeg ostvarenja prihoda od lutrijskih sredstava i pomoći od institucija i tijela EU.
2. **AOP 148 Rashodi poslovanja**: rashodi poslovanja odnose se na rashode za zaposlene i materijalne rashode te programe ostalih djelatnosti kulture, knjižnične djelatnosti, programa audiovizualne djelatnosti i medija, zaštite kulturnih dobara, kazališne i glazbeno scenske djelatnosti te muzejsko galerijske djelatnosti.

Rashodi koji su znatno povećani u odnosu na prethodnu godinu jesu intelektualne i osobne usluge, a koje se odnose na aktivnost EPK-Europska prijestolnica kulture 2020 i kao takvi planirani su u proračunu za 2017. godinu.

1. **AOP 212 Subvencije:**  odnose se nadane subvencije trgovačkim društvima i zadrugama izvan javnog sektora, a kroz financiranje programa književnog izdavaštva, potpore izdavačkoj kući Edit, poduzetništva u kulturi, međunarodne kulturne suradnje.
2. **AOP 221 Pomoći dane u inozemstvo i unutar općeg proračuna:** odnose se na tekuće i kapitalne pomoći za financiranje muzejsko galerijske djelatnosti, kazališne i glazbeno scenske djelatnosti, knjižnične djelatnosti te izgradnju, održavanje i opremanje ustanova kulture. Ovi rashodi odnose se na prijenose sredstava neprofitnim organizacijama, građanima te drugim proračunima i izvanproračunskim korisnicima.
3. **AOP 246 Naknade građanima i kućanstvima na temelju osiguranja i druge naknade:** ovi rashodi odnose se na izdatke za mirovinsko i zdravstveno osiguranje samostalnih umjetnika, nagrade u kulturi, obveze po Darovnom ugovoru prema gđi Topić-Mimara.
4. **AOP 257 Ostali rashodi:** odnose se na tekuće i kapitalne donacije. Tekuće donacije odnose se na financiranje programskih djelatnosti kulture (međunarodna kulturna suradnja, muzejsko galerijska djelatnost, poduzetništvo u kulturi, kazališnu i glazbeno scensku djelatnost, književno izdavaštvo i knjižničnu djelatnost) te ostalih kulturnih aktivnosti (Matica Hrvatska, udruge u kulturi, zaštita pokretnih spomenika). Kapitalne donacije namijenjene su za investicije u kulturi, zaštitne radove na nepokretnim spomenicima kulture te informatizaciju ustanova kulture.
5. **AOP Rashodi za nabavu nefinancijske imovine:** odnose se na nabavu informatičke opreme, uredskog namještaja, dodatna ulaganja na građevinskim objektima Ministarstva te projekt Obnova palače Moise na otoku Cresu.

**Bilješke uz bilancu**

1. **AOP 001 Imovina:** ukupna imovina evidentirana u poslovnim knjigama Ministarstva kulture iznosi 162.675.824 kuna.
2. **AOP 140 Potraživanja za prihode poslovanja:** odnose se na potraživanja za prihode iz proračuna, koji su ostvareni od igara na sreću i spomeničke rente krajem godine i nisu potrošeni, već se prenose u sljedeću godinu.
3. **AOP 163 Obveze:** u odnosu na prethodnu godinu obveze su značajno smanjene. Odnose se na obveze za rashode poslovanja.
4. **AOP 244 Izvanbilančni zapisi:** iskazana su vozila na leasing, sudski sporovi u tijeku i slike na posudbi.

Zagreb, 29. siječnja 2018. MINISTRICA

 dr. sc. Nina Obuljen Koržinek